S-5367/2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 8. október 2019, á hendur E-kk-þgf E-kk-þgf E-kk-þgf, kt. [...], [...], [...], fyrir eftirtalin hegningar- og fíkniefnalagabrot, framin í Reykjavík á árinu 2018, nema annað sé tekið fram:

I.

Þjófnað með því að hafa:

1. Miðvikudaginn 21. mars, í verslun N1 í Borgartúni, stolið vörum samtals að verðmætikr. 7.062,-

2. Föstudaginn 15. júní, í verslun Icewear að Laugavegi 91, stolið peysu að verðmæti kr. 9.900,-

3. Miðvikudaginn 24. október, í verslun Krónunnar að Bíldshöfða 20, stolið vörum samtals að verðmæti kr. 2.380,-

Telst framangreind háttsemi varða við 1. mgr. 244. gr. almennra hegningarlaga nr. 19/1940.

II.

Fíkniefnalagabrot með því að hafa:

4. Mánudaginn 28. maí, haft í vörslum sínum 1,87 gaf amfetamíni sem ákærði geymdi í bakpoka í bifreiðinni [...]og lögregla fann við leit í kjölfar afskipta á Nýbýlavegi í

Kópavogi.

5. Mánudaginn 5. nóvember, haft í vörslum sínum 2,62 gaf amfetamíni og 1,23 gaf maríhúana sem ákærði í jakkavasa og framvísaði til lögreglu í kjölfar afskipta við verslun N1 í Lækjargötu, Hafnarfirði.

T elst framangreind háttsemi varða við og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerð verði upptæk framangreind 4,49 gaf amfetamíni og 1,23 gaf maríhúana auk 8,44 gaf óþekktu hvítu efni sem ákærði hafði í vörslum sínum við afskipti í 4. og 5. tl. ákæru samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 2. október 2019, var ákærði sakfelldur fyrir gripdeild og brot á vopnalögum með dómi uppkveðnum 16. desember 2013 ogvarhanndæmdur til að sæta fangelsi í 30 daga, skilorðsbundið til tveggja ára. Hinn 2. október 2014 var ákærði dæmdur í 2 mánaða fangelsi fyrir fíkniefnalagabrot og brot á vopnalögum. Með sakfellingu í því máli rauf ákærði skilorð framangreinds dóms frá 16. desember 2013. Hinn 7. september 2015 var ákærði dæmdur í 3 mánaða fangelsi fyrir þjófnað, húsbrot og fíkni efnalagabrot. Loks var ákærði dæmdur í 4 mánaða fangelsifyrir þjófnað, húsbrot og vopnalagabrot með dómi uppkveðnum 22. janúar 2019. Brot þau er ákærði er sakfelldur nú voru framin fyrir uppkvaðningu síðastgreinda dómsins og verður ákærða því dæmdur hegningarauki í samræmi við 78. gr. almennra hegningarlaga nr. 19/1940. Skýlaus játning ákærða verður virt honum til málsbóta.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 45 daga.

Með vísan til lagaákvæða í ákæru eru gerð upptæk til ríkissjóðs 4,49 gaf amfetamíni 1,23 gaf marijúana og 8,44 gaf óþekktu hvítu efni sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kvk-ef J-kvk-ef lögmanns, 105.400 krónur, að meðtöldum virðisaukaskatti, engan sakarkostnað leiddi af meðferð málsins.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf Ö-kk-nf E-kk-nf, sæti fangelsi í 45 daga.

Upptæk eru gerð til ríkissjóðs 4,49 gaf amfetamíni 1,23 gaf marijúana og 8,44 gaf óþekktu hvítu efni.

Ákærði greiði málsvarnarþóknun skipaðs verjanda síns, S-kvk-ef J-kvk-ef lögmanns, 105.400 krónur.

H-kvk-nf S-kvk-nf B-kvk-nf